Tolong jelaskan mengenai Sekolah rendah akademik dari Pendidikan rendah di Malaysia dalam bahasa melayu

Menurut statistik yang dikeluarkan oleh Institut Perangkaan UNESCO, terdapat seramai 2,997,712 kanak-kanak yang sedang menjalani pendidikan rendah pada tahun 2020. Semenjak tahun 2012 hingga 2020, kadar kemasukkan kanak-kanak ke pendidikan rendah di Malaysia berada pada paras 98% ke atas, di mana kadar kemasukan 100% dicatatkan oleh kanak-kanak lelaki pada tahun 2014.

Walaupun peratusan tinggi dicatatkan bagi kadar kemasukan ke pendidikan rendah, terdapat juga bilangan kanak-kanak yang tidak bersekolah. Pada tahun 2020, terdapat seramai 47,580 kanak-kanak di seluruh Malaysia yang tidak mendaftar ke pendidikan rendah. Kanak-kanak lelaki membentuk jumlah yang lebih besar iaitu seramai 27,915 orang.

Menurut laporan Dokumen Keciciran Pendidikan Malaysia 2023 yang dikeluarkan oleh badan bukan kerajaan, "Untuk Malaysia", terdapat seramai 175,304 kanak-kanak di Malaysia yang hampir menamatkan pendidikan rendah tidak mahir membaca. Selain itu, laporan ini juga menyebut bahawa seramai 62,800 kanak-kanak Orang Asli berdepan masalah keciciran belajar.